NaiveNeuron/SloPal huggingface dataset:
Šipoš, Michal, poslanec NR SR (2024-01-23):
Ďakujem pekne za vystúpenie pani Kolíkovej. Je pravda, že tie argumenty, ktoré sa snažia dávať kolegovia z koalície hlavne v diskusných reláciách alebo v médiách, pretože v parlamente s nami nechcú diskutovať, tak je fakt, že už nesedí z tých argumentov v podstate nič. To, že sa idú porovnávať alebo ideme sa dostať na úroveň nejakých sadzieb európskych krajín alebo vyspelých krajín, to nesedí. Každým dňom, keď niekto si urobí nejakú štatistiku, nejaké porovnanie v akejkoľvek sadzbe, vôbec to nesedí. Neviem, s kým to porovnávali, neviem, na koho sa doťahujeme, bolo by možno fajn, keby to vysvetlili, ale každá jedna krajina, o ktorej sa tu bavíme, či nejaká vyspelá okolitá, má úplne iné trestné sadzby. Čiže neviem, či tento argument by už nebolo načase možno nejak sa ospravedlniť alebo stiahnuť ho Čiže neviem, či tento argument by už nebolo načase možno nejak sa ospravedlniť alebo stiahnuť ho. Čiže bolo by fajn, keby povedali, kde to tak funguje, na základe čoho tak, jednoducho na základe čoho tak k tomu došli, lenže ono to nesedí. Takže opäť sa dostávame k starému, dostaneme k starému známemu, že o tom jednoducho rozhodol Robert Fico a povedal, že je to mocenské rozhodnutie. Bodka. Toto by bolo fajn možno, keby každý z koaličných poslancov priznali a povedali, že proste Robo Fico mi toto povedal, nakázal a ja to musím za to zahlasovať. To by bolo možno férovejšie aj voči vašim voličom. No a čo sa týka ešte pani Kolíkovej, tak vám chcem povedať, že dnes bola desiata jubilejná v rozprave a získala 25, počkajte, dobre hovorím? Nie, 20 iba faktických, čo je tiež 40 minút a myslím si, že dobrý boj za demokraciu a minúta k minúte a ten vládny valec sa zadrháva viac a viac. (Potlesk.)
Hrnčiar, Andrej, podpredseda NR SR (2016-05-25):
Nech sa páči, ďalej v rozprave vystúpi pán poslanec Mihál, pardon, nie, lebo toto bola faktická, na faktickú nemôžte reagovať faktickou. Nech sa páči pán poslanec Mihál. (Reakcie z pléna.) Pardon, ja sa ospravedlňujem, pardon. S reakciami na faktické poznámky pán poslanec Burian.
Budaj, Ján, poslanec NR SR (2016-07-07):
Áno, ja som sa prihlásil len kvôli tomu, že naozaj apelujem, pani predsedníčka, aby ste, aby ste rázne si vynútila pokoj v rokovacej sále. Koaliční poslanci vytvárajú konfliktné situácie. Ohraďte sa proti tomu. (Ruch a smiech v sále.)
V. Veteška, podpredseda NR SR: (2004-01-23):
Začne pán poslanec Banáš, nech sa páči. J. Banáš, poslanec: Vážený pán predseda, pán predsedajúci, ja mám jeden technický návrh, ale myslím si, že by sme ho mohli realizovať. Sme svedkami toho, že máme v parlamente skutočne viacero veľmi dobrých rečníkov, ktorí však niekedy troška svoj prejav predĺžia, a navyše sme si odhlasovali, že od marca budeme v televízii, kde sa dá očakávať, že budú ešte dlhšie prejavy, ja navrhujem podobne, ako to je v Rade Európy, viem, že nemôžeme obmedziť dĺžku prejavov, ale navrhujem, aby ten poslanec, lebo zas treba fakt povedať, že niekedy, keď začnete hovoriť, tak sa prestanete kontrolovať, aby sme tu nainštalovali časomieru, tam hore jednu, možno na boky, aby bola aspoň nejaká optická sebakontrola. To je taký môj technický návrh. Ďakujem.
Jurinová, Erika, podpredsedníčka NR SR (2015-11-24):
S reakciou pán poslanec Novotný.
Bugár, Béla, podpredseda NR SR (2016-04-28):
Pán poslanec Dostál, máte námietku? Nie. Dobre. Takže budeme hlasovať o návrhu pána poslanca Poliačika. Prezentujme sa a hlasujme.
Grendel, Gábor, podpredseda NR SR (2023-02-10):
Pán poslanec Boris Susko.
Laurenčík, Milan, podpredseda NR SR (2020-09-22):
Pán poslanec Ondrej Ďurica.
Galko, Ľubomír, poslanec NR SR (2024-02-27):
Michal, položil si otázku, že či je dôležité a správne sa teraz sa týmto zákonom zaoberať, hovoriť teraz o ňom. Odpoveď je, že áno. Na sto percent áno. Toto sú totiž a mali by to byť témy parlamentu, pomoc ľuďom, prijímanie zákonov, ktoré zlepšia ľuďom život, v tomto prípade troška prilepšia ženám matkám. A malo by sa to najlepšie diať z úrovne vlády, koalície, nie z úrovne opozičných poslancov. Koalícia má väčšinu, aparát na to, aby normy prinášajúce pomoc ľuďom, ženám matkám spracovali, priniesli do parlamentu, aj presadili. Čo namiesto toho počúvame od koalície my? Tupé idiotiny o tom, že určite nepustia našich vojakov na Ukrajinu, teda tam, kde ich nikto nevolá, ani nechce. Perverzné výhovorky od ministra spravodlivosti o tom, že Peter Pellegrini drží u seba už viac ako týždeň novelu Trestného zákona s cieľom vyblokovať Ústavný súd a nedáva ju k zverejneniu v Zbierke zákonov vraj preto, aby poriadne skontroloval v zákone všetky bodky a čiarky. Neskutočné žvásty o tom, že agresívny človek, čo chce pichať svojich kumpánov vidličkou do čela a navyše nevie zdokladovať svoj majetok, je ten najsprávnejší kandidát na riaditeľa SIS a teda keď prezidentka celkom logicky otáľa s jeho vymenovaním, treba ju obísť a zmeniť štatút SIS. A mnohými inými doslova absurdnosťami nás táto koalícia podvodníkov a klamárov zásobuje namiesto toho, aby riešili pomoc ľuďom. Preto je dobré, že tento návrh tu je od hnutia SLOVENSKO. Aspoň niekto ukazuje, že sa dá zlepšovať ľuďom život, v tomto prípade ženám a matkám, ich situácia a ich život. A je správne, že v tom budeme pokračovať. Ešte jedna poznámka ohľadne toho, že odkiaľ vziať na to financie, že to treba zaplatiť. To je úplne perfídne a cynické po tom, ako si ministri a premiér o päť tisíc eur zdvihli svoje platy, takéto niečo povedať. (Potlesk.)
Šeliga, Juraj, podpredseda NR SR (2020-09-29):
S reakciou na faktické poznámky, pán poslanec Krajčír.
Kollár, Jozef, poslanec NR SR (2014-11-08):
Ďakujem pekne za slovo. Pán minister Kaliňák, naozaj bol to rečnícky brilantný prejav, klobúk dole. A to nehovorím teraz ironicky. To hovorím s plnou vážnosťou. Dokonca si myslím, že absolútna väčšina auditória sa zhodne v tom, že ste predčili rétorickou kvalitou aj vlastného predsedu strany premiéra Roberta Fica. A neverím tomu, že ktokoľvek z ministrov, kto pôjde v rozprave po vás, prekoná vás. V tom prejave bolo naozaj úplne všetko. Tam bola špičková mimika, gestikulácia, rečnícke otázky kladené samému sebe, rečnícke pauzy prerušované brutálnym potleskom väčšej časti auditória. Ja z oblasti ekonómie poznám jedného takého ekonóma na Slovensku. Volá sa Peter Staněk. Ten tiež takýmto spôsobom keď spustí to, ale naozaj že to je profesionálne po tej rétorickej stránke, obsahovo, bohužiaľ, je to ale tak, že tá rétorika predčí obsah, argumenty, fakty a poslucháč často nestíha ani sledovať, už vôbec nestíha verifikovať fakty, ktoré tam odznejú, alebo sledovať nejaké rečnícke príčinné súvislosti. Mňa celkom teší, priznám sa, úprimne, že ste ma spomenuli. Áno, ja som bol v priamom prenose, ešte vtedy bežala na Markíze taká relácia, sa volala Na telo. A v priamom prenose tam na otázku Zlatky Puškárovej, či som toho názoru, že politickú zodpovednosť za to, čo sa stalo na finančnej správe, nesie Ivan Mikloš. V tom priamom prenose som sa naňho pozrel a povedal som: „Áno, je to, Ivan, tvoja politická zodpovednosť.“ Ale nepočul som, pán Kaliňák, za viac ako dva roky v opozícii jediného poslanca strany SMER, a už to vôbec nehovorím o pánovi predsedovi finančného výboru, ktorý ešte hore sedí počnúc a končiac neviem kým, hovorím o vašich predsedoch výborov, aby nabral odvahu pomenovať pravým menom zlé veci, ktoré sa dejú vo vašej vláde. Za dva a pol roka takmer som takéhoto poslanca nevidel... (Prerušenie vystúpenia časomerom.)
Kollár, Boris, predseda NR SR (2023-06-14):
Ďakujem za faktickú poznámku pánovi poslancovi. Teraz bude reagovať pán poslanec Takáč.
P. Paška, predseda NR SR: (2008-02-12):
(Hlasovanie.) 125 prítomných, 73 za, 14 proti, 32 sa zdržalo, 6 nehlasovalo. Konštatujem, že sme schválili návrh pána poslanca Rafaja vrátiť návrh zákona predkladateľom na dopracovanie. Pani poslankyne, páni poslanci, vzhľadom na to, že sme odsúhlasili procedurálny návrh, ktorý vrátil navrhovateľom na dopracovanie predchádzajúci návrh novely ústavy, a vzhľadom na to, že nasledujúce hlasovanie malo byť o novele zákona o poslancoch, ktorá priamo súvisí so zmenami a znením zmien v ústave ohľadne imunity, dovoľte, aby som ako predkladateľ stiahol tento návrh, pretože neprešiel návrh na novelu ústavy. V druhom čítaní budeme teraz hlasovať o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov . Je to tlač 485. (Hlasy z pléna.) Procedurálny návrh, pán poslanec, máte? (Odpoveď z pléna.) Nech sa páči.
Laššáková, Jana, podpredsedníčka NR SR (2015-05-21):
Ďakujem pekne, pán podpredseda vlády. Šiestu otázku položila pani poslankyňa Pfundtner pánovi ministrovi dopravy, výstavby a regionálneho rozvoja Jánovi Počiatkovi, ktorý jej vlastne už aj odpovedal. Trváte na tom, aby vám zopakoval? Nie. Takže ideme ďalej. V poradí siedmu otázku položil pán poslanec Jozef Bobík ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Pán minister, pre výstavbu obchvatu Bratislavy ste zvolili mimoriadne nevýhodný PPP model. Nevýhodný a drahý je taktiež spôsob výkupu pozemkov pre budúci obchvat. Netrápi vás to, že pri príprave výstavby obchvatu Bratislavy plytváte peniazmi občanov Slovenskej republiky?“ Poprosím vás o odpoveď, pán minister, ako aj o oznámenie ukončenia odpovede. Nech sa páči, máte slovo.
Bugár, Béla, podpredseda NR SR (2018-06-15):
Na vystúpenie pani poslankyne s faktickými poznámkami traja. Pán poslanec Pčolinský
Pellegrini, Peter, predseda NR SR (2024-02-08):
Prezentujme sa a hlasujme o 326. bode druhého pozmeňujúceho návrhu poslanca Galka. (Hlasovanie.) Prítomných 135 poslancov, za 17, proti 77, zdržalo sa 39, nehlasovali 2. Tento návrh sme neschválili.
T. Bastrnák, poslanec: (2006-09-06):
V minulom volebnom období, vieme dobre, práve opozícia alebo opozičné strany strašili rôznymi katastrofickými scenármi ohľadom plytvania verejnými finančnými prostriedkami zo strany poisťovní práve cez správny fond. Skutočnosť však ukázala, že nič takého sa nestalo, veď mám tu čísla. A výdavky na správy jednotlivých zdravotných poisťovní v roku 2005 z 5, teda je ich 5, poisťovní len 1 prekročila 4 %, ostatné poisťovne boli pod 4 %, to znamená, že míňali minulý rok okolo 3,7 %. Tento rok tiež jedna prekračuje 4 %, ostatné sú na tom ešte lepšie, ako minulý rok boli, o 0,1 až 0,2 %. Takže podľa môjho názoru ak poisťovňa nedodrží zákonom stanovené podmienky, po dôkladnej analýze má byť predmetom monitorovania a sankcionovania zo strany ministerstva, resp. Úradu na dohľad. Na to však nie je potrebné zmeniť zákon. V kuloároch sa už teraz hovorí o prípadnom nižšom ako 4-percentnom ohraničení výdavkov, schválenie predkladanej novely zákona bude teda znamenať výzvu pre väčšinu poisťovní, využite správny fond až do 4 %, v opačnom prípade sami dokážete, že zákonom určenú hranicu možno ďalej znížiť. Takže podľa toho, čo som hovoril na základe uvedených skutočností, a z dôvodu, že ja vidím len účelnosť tohto zákona a to strašenie a to, že niektoré politické strany chcú splniť predvolebný sľub, ja osobne, bohužiaľ, nemôžem tento zákon podporiť. Ďakujem pekne za pozornosť.
Laurenčík, Milan, podpredseda NR SR (2021-06-25):
Na vaše vystúpenie evidujem šesť faktických poznámok. Ako prvý vystúpi pán poslanec Ján Benčík, nech sa páči.
B. Bugár, podpredseda NR SR: (2004-05-14):
Vyhlasujem rozpravu o tomto bode programu za skončenú. Pýtam sa pána navrhovateľa pána ministra spravodlivosti, či chce zaujať stanovisko k rozprave. Nech sa páči.
Hrnčiar, Andrej, podpredseda NR SR (2016-06-21):
Ďakujem. Vyhlasujem všeobecnú rozpravu k tomuto bodu programu za skončenú. Chce zaujať stanovisko navrhovateľka? Nie je tomu tak. Spravodajca? Nie je tom tak. Prerušujem rokovanie o tomto bode programu. Pristúpime k prerokovaniu petície občanov Slovenskej republiky podanej Národnej rade 14. decembra 2015 s požiadavkami osobnej hmotnej zodpovednosti funkcionárov vo verejnej správe a vylúčenie schránkových firiem z obchodovania so štátom. Petícia má tlač 18. Dávam slovo spravodajcovi z ústavnoprávneho výboru pánovi poslancovi Kresákovi a prosím ho, aby podal informáciu o prerokovaní petície vo výbore a návrh na uznesenie Národnej rady. (Rokovanie o petícii občanov Slovenskej republiky podanej Národnej rade Slovenskej republiky 14. decembra 2015 s požiadavkami osobnej hmotnej zodpovednosti funkcionárov vo verejnej správe a vylúčenie schránkových firiem z obchodovania so štátom , tlač 18.)
Nash, Natália, poslankyňa NR SR (2023-12-19):
Ďakujem pekne za slovo. Ďakujem, Dávid, za tvoje vystúpenie, za tvoju taktic... taktickú, faktickú pripomienku. Skúsim sa venovať odpovedi na tvoju otázku, akým spôsobom bude táto vláda podporovať šport a mládež. Podľa tohto návrhu, ako som si prečítala v § 70 bod 3, nám tento návrh zákona aspoň z helikoptéry sa snaží prezradiť, čo okrem športu a športovej reprezentácie bude nový úrad, prepáčte, ospravedlňujem sa, trafika Andreja Danka podporovať. Bude podporovať regionálny šport, mládežnícky šport alebo akademický šport. Pokiaľ viem, tak regionálny a mládežnícky šport ja poznám pod pojmom súťažný šport a tento podporujú športové zväzy. Čiže národné športové zväzy, ktoré majú medzi hlavnými úlohy rozvíjať dané športové odvetvie na Slovensku. Tieto zväzy sú silno autonómne a nemajú radi, keď, keď sa im do toho mieša štát, takže ja dúfam, že aj toto ostatne tak. Ďalej tu píšu, že chcú podporu miestnych športových podujatí alebo regionálnych športových podujatí. Tu som zase presvedčená, že toto je úloha samospráv a krajov, aby podporovali takéto podujatia, čo aj robia. Potom je tu nákup športovej výbavy a toto ma vždy veľmi pobaví, pretože ja si pod tým predstavujem, že ústredný orgán štátnej správy obstará päť miliónov futbalových lôpt a tieto lopty potom helikoptérou rozhádže do každej rodiny na Slovensku. Ďakujem.
Sulík, Richard, predseda NR SR (2010-11-05):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto chce do rozpravy prihlásiť ústne. Nie. Vyhlasujem všeobecnú rozpravu za skončenú. Chce zaujať stanovisko navrhovateľ alebo spravodajca? Nie. Prerušujem rokovanie o tomto bode programu. Páni poslanci, máme už len jeden bod programu a to je vládny návrh zákona o Rozhlase a televízii Slovenska a o zmene a doplnení niektorých zákonov . A opäť prerušujem schôdzu, dokedy príde pán minister kultúry Daniel Krajcer, viem, že je na ceste, mal by tu byť každú chvíľu, a takisto spravodajca. Poprosím, aby sa pripravil spravodajca pán poslanec Jozef Viskupič. Okrem toho mám ešte jeden oznam. Poprosil by som kolegov zo Smeru dodať návrhy na predsedov na kluby priateľstva, aby sme mohli aj o tomto bode hlasovať dnes o 11.30 hodine. Prerušujem schôdzu na 10 minút. Ďakujem. (Prestávka.) (Po prestávke.)
Klus, Martin, podpredseda NR SR (2019-11-28):
Ďakujem. Pán poslanec nemá doplňujúcu otázku. Takže ideme na ďalšiu otázku, ktorú položila pani poslankyňa Veronika Remišová ministrovi dopravy a výstavby Slovenskej republiky Árpádovi Érsekovi. „Už v roku 2015 som upozorňovala, že mýtny tender bol pochybný a výber mýta je pre štát mimoriadne nevýhodný a stovky miliónov eur idú na Cyprus namiesto do obnovy ciest. Teraz to potvrdil aj Najvyšší kontrolný úrad. Aké opatrenie plánujete prijať?“ Poprosím pani ministerku Laššákovú o odpoveď, nech sa páči.
Glváč, Martin, podpredseda NR SR (2017-09-14):
Nie? Ďakujem. Takže pokračujeme otázkou č. 4, ktorú položil pán poslanec Dostál, je prítomný v sále, a znie: „Nemecký minister zahraničných vecí Sigmar Gabriel sa nedávno vyjadril, že Slovensko je v jadre v Európskej únii, nemusí sa posúvať smerom k jadru. Vy si však naďalej opakujete to svoje. Nedávno ste vyjadrili, že po roku 2020 sa má vytvoriť tvrdé jadro a kto v ňom ostane, bude môcť čerpať väčší objem eurofondov. To naozaj chcete občanom povedať, že ak sa v Európskej únii sformuje ešte tesnejšia Únia akéhosi jadra, že v tejto skupine krajín pôjde o viac eurofondov? Eurofondy sú predsa odjakživa smerované v Európskej únii v prvom rade do periférie, nie do jadra.“ Nech sa páči.
P. Paška, predseda NR SR: (2009-09-08):
(Hlasovanie.) 139 prítomných, 123 za, 1 proti, 15 sa zdržali. Tieto návrhy sme schválili. Opäť pán poslanec Líška uvedie hlasovanie v prvom čítaní o vládnom návrhu zákona o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov , je to tlač 1193.
M. Sabolová, poslankyňa: (2004-10-26):
Pôvodný zákon bol veľmi chybný v tejto časti vstupu na cudzie pozemky. A môžem povedať z konkrétnej skúsenosti z Košíc, kde bola takto postavená výmenníková stanica bez súhlasu majiteľa, potom došlo k predaju nehnuteľnosti, výmenníková stanica ostala ako čierna stavba a nie je zlegalizovaná. Ako sa vyrovnáme s tými minulými stavbami, ktoré vznikli bez súhlasu vlastníka. Nie sú zapísaní v katastri, ale sú výmenníkovou stanicou pre jednu časť sídliska, napríklad je to v mestskej časti Západ, a preto si myslím, že treba veľmi citlivo reagovať alebo citlivo pristupovať k schváleniu tohto bodu, aby sme mohli zriaďovať či už vecné bremená, alebo vstupovať na cudzie pozemky bez súhlasu, tak ako to bolo v pôvodnom znení, ale hlavne, ako sa chcete vyrovnať s energetickými zariadeniami alebo zariadeniami, ktoré boli postavené podľa pôvodného zákona a dnes sú čiernymi stavbami, lebo súhlas vlastníka na zápis do katastra ani na ich stavbu nebol. Toto si myslím, že je veľmi dôležitá jedna vec, ktorú treba do budúcnosti riešiť, pán minister.
Paška, Pavol, predseda NR SR (2014-03-25):
(Hlasovanie.) 135 prítomných, 54 za, 74 proti, 6 sa zdržali, 1 nehlasoval. Návrh sme neschválili.
Paška, Pavol, predseda NR SR (2013-02-05):
Vážené dámy, vážení páni, poprosím vás o zaujatie svojich miest. Budeme pokračovať hlasovaním o prerokovaných bodoch. Poprosím pána predsedu výboru pre zdravotníctvo Richarda Rašiho, aby uviedol hlasovanie v druhom čítaní o vládnom návrhu zákona č. 578 o poskytovateľoch zdravotnej starostlivosti. Je to tlač 293. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 293.)
D. Jarjabek, poslanec: (2003-12-03):
Ďakujem za pozornosť.
Ďurovčík, Emil, poslanec NR SR (2016-10-12):
Ďakujem za slovo, pán predsedajúci. Vážený pán minister, vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 159 zo 7. septembra tohto roka pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre pôdohospodárstvo a životné prostredie. Určila zároveň výbor pre financie a rozpočet ako gestorský výbor. Podľa § 75 ods. 2 zákona o rokovacom poriadku Národnej rady poslanec Národnej rady Miroslav Beblavý, ktorý nie je členom výboru pre financie a rozpočet, oznámil v určenej lehote gestorskému výboru svoje stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet, ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Z uznesení výborov Národnej rady Slovenskej republiky uvedených v bode III tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 6 hlasovať spoločne s návrhom gestorského výboru schváliť. Gestorský výbor na základe stanovísk výboru odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 83 z 11. októbra 2016. Týmto uznesením ma výbor poveril, aby som na schôdzi Národnej rady pri prerokovaní predmetného vládneho návrhu zákona predkladal návrhy v zmysle príslušných ustanovení a rokovacom poriadku. Ďakujem, pán predsedajúci, skončil som, prosím, otvorte rozpravu.
Nicholsonová, Lucia, poslankyňa NR SR (2015-03-18):
Ďakujem veľmi pekne. Ďakujem veľmi pekne pánovi poslancovi Vašečkovi, to bol veľmi dobrý prejav a diskusný príspevok a mne dal veľa, aj teda paradoxne, ja sa vo veľa veciach s vami stotožňujem. Napríklad aj v tom, že nie je úplne najšťastnejšie to ohraničenie tej skupiny obyvateľstva, ktorej by mala vzniknúť extra povinnosť v tom, aby sa im teda predĺžila povinná školská dochádzka na 13 rokov na základe sociálneho statusu. Máte úplnú pravdu, my sme sa o to snažili inak, keď sme boli ešte na ministerstve, my sme chceli presadiť zákon o sociálne vylúčených spoločenstvách, ktoré by boli, tam by k tomu bola iná definícia, nám sa to ale nepodarilo. A musím povedať pravdu, že my aj v programe našom máme zavedenie povinnej predškolskej výchovy pre sociálne vylúčené spoločenstvá, nie pre sociálne znevýhodnené. Máte pravdu. A keď si spomínate, ja som raz do parlamentu priniesla návrh na zavedenie predškolskej povinnej dochádzky ako takej, ako celoplošne a to teda naozaj si myslím, to bolo obrovské, obrovské sústo. Preto sme to potom znižovali a zužovali na to sociálne znevýhodnené prostredie, čo, ešte stále si myslím, že asi nie je úplne, úplne ohraničenou tou skupinou, ktorú my potrebujeme zasiahnuť. To sú predovšetkým teda rómske osady. A ten váš návrh, o tom, že nech sa pracuje s dospelými, teda s učiteľmi a s rodičmi, považujem za veľmi rozumný. My sme tiež teda chceli presadiť projekt komunitných centier, kde by sa práve pracovalo s rodičmi z rómskych osád. Ale čo sa týka tých učiteľov, toto nevylučuje ten môj návrh. Tí učitelia, práve preto ja sa nedotýkam formy, akou by to bolo zvolené. A predpokladám, že ak by sa riaditeľ rozhodol pre predmet výchova k zodpovednému rodičovstvu, tak by to bolo po dohode s učiteľským zborom, ktorý by mal tento predmet učiť. Takže toto sa nevylučuje, žeby učitelia mali nejakú inštruktáž, ako čo najjemnejším spôsobom, najprístupnejším o tejto téme so žiakmi hovoriť. Ďakujem.
M. Hort, podpredseda NR SR: (2009-06-23):
Ďalej sa do rozpravy prihlásila pani poslankyňa Klára Sárközy. Nech sa páči.
Remišová, Veronika, poslankyňa NR SR (2017-05-11):
Ďakujem kolegovi Jánovi Maroszovi za to, že tak zhrnul situáciu. Odôvodnenie vlády, že je to kvôli špekulantom neobstojí. Keby by ste chceli zabrániť špekuláciám, tak v prvom rade by ste transparentne zverejňovali zmluvy o výkupe pozemkov. My sme už dvakrát v tomto volebnom období predkladali návrh na zmenu infozákona, kde sme chceli zrušiť výnimku pre NDS, ktorú má, a to nezverejňovať tieto zmluvy. Týmto si myslím, že by sa predišlo špekuláciami s pozemkami a nemali by sme také problémy ako dnes. Druhá vec je, že my teraz ideme za, tak ako povedal kolega Dostál, ideme v podstate za pár dní schváliť to, že štát môže vyvlastniť, alebo začať stavať na pozemku, ku ktorému nemá vlastnícke právo. Síce tam hovoríte, že musí to potom následne uviesť do pôvodného stavu, keby to vyvlastňovacie konanie bolo prerušené, ale viete dobre, aký problém je tu s dodržiavaním práva. My pôsobíme v komunálnej politike, vymožiteľnosť práva, uvedenie do pôvodného stavu, to sú často nevymožiteľné veci a súdne konania sa ťahajú roky a roky. Čiže tento zákon je zase len obrátený proti občanom pod zámienkou, že to kvôli špekulantom, lebo hrozia veľké straty. Skutočnosť je taká, že je to len a len kvôli babráctvu tento vlády. A ak vláda vyhlásila, že táto vláda chce byť hrádzou proti diletantizmu, čo iné, ako diletantizmus je to, že teraz nás staviate pred situáciu, že buď vláda musí zaplatiť 50 mil., alebo sa to o 40 mil. predraží? Alebo musíme prijať toto nariadenie, ktoré skutočne je na hrane ústavnosti a na hrane práva na súkromné vlastníctvo? Navrhovala by som vám, aby ste to stiahli a... (Prerušenie vystúpenia časomerom.)
Bugár, Béla, podpredseda NR SR (2019-06-27):
Ďakujem pekne. Prosím, aby ste zaujali miesto určené pre navrhovateľov na ľavej strane, nech sa páči, pri vás. A teraz dávam slovo členovi výboru pre pôdohospodárstvo a životné prostredie pánovi poslancovi Kvorkovi, aby informoval Národnú radu o výsledku prerokovania. Nech sa páči
Blaha, Ľuboš, podpredseda NR SR (2024-02-27):
Pán poslanec Gábor Grendel.
P. Paška, predseda NR SR: (2010-03-03):
(Hlasovanie.) 139 prítomných, 82 za, 56 sa zdržalo, 1 nehlasoval. Tieto body sme schválili.
Glváč, Martin, podpredseda NR SR (2016-10-26):
Pán poslanec Budaj.
Mikulec, Roman, minister vnútra SR (2020-09-17):
Nie, ďakujem pekne.
Nemky, Martin, poslanec NR SR (2017-12-06):
Pani podpredsedníčka, ďakujem pekne za slovo. Pán minister, ja by som im nevyčítal, že nemajú nič. Teda okrem toho, že reálne nemajú nič. Krásne to ilustruje aj príklad nášho kolegu Matoviča, ktorý sem prišiel oblečený tak, ako prišiel. Ale veď ako mal prísť? Však veď všetko prepísal na manželku. Ďakujem.
Pčolinský, Peter, podpredseda NR SR (2023-02-14):
Pani poslankyňa.
S. Janiš, poslanec: (2009-12-02):
Bola tu trojica zákonov, najskôr kolegu Slafkovského o systéme financovania a volebných kampaní v komunálnych voľbách, čisto protikorupčný zákon, udržanie na uzde peňazí na voľby, prehľad, aby nevyhrávali vo voľbách tí, ktorí sa nabalili a majú na to, aby prelepili všetky autobusy, všetky billboardy a aby si určovali, ktorý poslanec, ktorý človek môže kandidovať, kto nemôže kandidovať, kto sa bude voziť na SAD-kárskych autobusoch, kto sa nebude voziť na SAD-kárskych autobusoch. Tak ďaleko sme sa dopracovali dnes, že o tomto rozhodujú ľudia, ktorí si už nominujú ľudí do zastupiteľstiev. A tí ľudia im potom ako odplatu, dajme tomu, uhrádzajú a schvaľujú v rozpočte peniaze na vykrytie strát vo verejnom záujme, v autobusovej hromadnej doprave a tak ďalej a tak ďalej. Iní ľudia, ktorí sú v pozadí a majú peniaze dnes, už pomaly rozhodujú o tom, že kto pôjde a kto nepôjde kandidovať. A rozhodujú o tom, komu na kampaň dajú, komu na kampaň nedajú. A spätne si toto automaticky vyberajú späť. Taká je skutočnosť. Kto si zakrýva pred týmto oči, robí zle pre demokraciu, tak vy, ako aj my. O tomto je návrh zákona Sašu Slafkovského. Kolega Gábor Gál nepredložil nič viac, len rozšíril to, dal tam aj tie nešťastné nájmy. Veď nie je možné, aby človek si prenajal alebo kvázi prenajal a užíval si majetok za milióny, za ťažké milióny a povedal: „Však to nie je moje, ja si ho iba užívam.“ No ale to je tiež nefér. Prečo si ho užíva? Treba aj toto zverejniť. A môj zákon to rozširuje, aby sme obnažili aj obce a mestá. Prečo by ich majetkové priznania nemali byť na webe tak, ako, dajme tomu, sú od poslancov VÚC-ok? Vedia o tom občania? Nevedia. Ozaj predložili alebo nepredložili to? To nikto nevie a bežne sa stáva, že po skončení volebného obdobia sa majetkové priznania zalepené v obálkach, položené tam v prvom mesiaci volebného obdobia dajú poslancom do rúk, si to zoberú po skončení volebného obdobia a hotovo. Jedine cez zverejňovanie sa dá urobiť tlak na to, aby sme v maximálnej možnej miere zabránili korupcii, aby sme v maximálnej možnej  miere ubránili demokraciu a demokratické pravidlá. Všetko, ďakujem.
Figeľ, Ján, podpredseda NR SR (2014-09-16):
To bolo vystúpenie na základe písomnej prihlášky v rozprave. Nie sú naň reakcie. Pýtam sa, kto sa hlási do rozpravy ústne. Zrejme nikto. Takže týmto uzatváram rozpravu, vyhlasujem ju za skončenú. Pani navrhovateľka, chcete sa vyjadriť? (Reakcia navrhovateľky.) Áno. Nech sa páči.
Žiga, Peter, podpredseda NR SR (2024-05-15):
Pán poslanec, venujte sa meritu veci, prosím vás, a tieto veci, tieto veci nechajte. To s tým sa Národná rada vysporiada. Ďakujem pekne. Pokračujte.
P. Paška, predseda NR SR: (2007-06-26):
Pán poslanec Štefanec, máte slovo.
Mierna, Anna, poslankyňa NR SR (2023-05-24):
Ďakujem pekne za slovo. Tak budeme hlasovať dnes o 11.00 hod.
Číž, Miroslav, podpredseda NR SR (2014-12-09):
Ďakujem pekne. Spravodajcom k tomuto návrhu zákona, ktorého určil navrhnutý gestorský výbor, je pán poslanec Fecko. Máte slovo, pán poslanec.
Viskupič, Marián, poslanec NR SR (2023-06-20):
Pán predseda, ďakujem pekne za slovo. Žiaden o presunutie tlače 1753 na koniec schôdze. Ďakujem pekne. (Reakcia z plénu.) Odvolávanie predsedníčky európskeho výboru.
Blanár, Juraj, podpredseda NR SR (2020-12-09):
Hneď budete mať, pán podpredseda, možnosť na faktické poznámky reagovať. Evidujem to. Ešte dáme s faktickou pozná... možnosť vyjadriť faktickou poznámkou, pán Miroslav Suja. Potom môžete reagovať, hej.
Danko, Andrej, predseda NR SR (2019-01-31):
S reakciou pán poslanec Dostál.
Vaľová, Jana, poslankyňa NR SR (2013-03-20):
Ďakujem vám veľmi pekne. Pán kolega Novotný, no pred chvíľou, už sa nebudem toľkokrát opakovať, keď sme hovorili o Zákonníku práce, a kedy si pán kolega Kaník vyžiadal rok a pol, aby platili opatrenia, a potom ich vieme zhodnotiť. Ja musím povedať, že vaše opatrenia, ktoré ste zavádzali, dnes je rok a pol, nepriniesli zmenu, ani Zákonník práce, nepriniesli zníženie nezamestnanosti. Prepáčte mi, čo rozprávate, lebo ja som východniarka a vy ste východniar, že žalostne málo robíme pre východ a pre nezamestnaných. Ja si myslím, že to, čo ste vy nedokázali v roku 2011 preinvestovať na diaľnice, lebo ste nepreinvestovali nič z európskych fondov, to my dnes chceme preinvestovať na nezamestnaných, ktorí majú skutočne mladých nezamestnaných do 29 rokov, a tam sa snažíme urobiť to, že tí ľudia, ktorí nemajú skutočne prax, aby neboli nezamestnaní, pretože dnes sú nezamestnaní a my ich chceme zamestnať. Tak to je veľmi dôležité. A takisto musím povedať, že nerozprávajte o tom, že sa snažíme, aby sme ničili chránené dielne, pretože možno týmto nástrojom, ktoré boli v aktívnej politike práce, došlo k zneužívaniu. A tí ľudia, ktorí sú práve v regióne, vedia, kto ich zneužíval. A my chceme dať rozhodovanie konkrétne do rúk tým ľuďom, ktorí vedia v danom regióne komu majú pomôcť. Takže o tom nerozprávajme, pretože my ozaj chceme pomôcť zamestnanosti. A aby o tom rozhodovali priamo ľudia v regiónoch, nie ľudia z Bratislavy alebo ľudia z parlamentu. O tom to je. A naozaj sa snažíme o to, aby tá nezamestnanosť začala klesať. Ďakujem. A posúďte nás o rok a pol. Dajte nám rok a pol, ako si želal pán kolega Kaník, a potom nás posúďte. Ďakujem pekne.
Pellegrini, Peter, predseda NR SR (2015-06-15):
Ďakujem pekne, pán poslanec. Teraz dávam slovo spravodajcovi z výboru pre obranu a bezpečnosť pánovi poslancovi Petrovi Šucovi a prosím ho, aby podal správu o výsledku prerokovania tohto návrhu v príslušnom výbore. Nech sa páči, pán poslanec, máte slovo.
Bugár, Béla, podpredseda NR SR (2017-12-08):
Takže, vážené panie poslankyne, vážení páni poslanci, pristúpime k jednotlivým hlasovaniam. Najprv budeme hlasovať o bode 28 schváleného programu, je to prvé čítanie o vládnom návrhu zákona o kybernetickej bezpečnosti (tlač 763). Prosím teraz pána poslanca Šucu z gestorského výboru pre obranu a bezpečnosť, aby uviedol jednotlivé hlasovania k tomuto bodu. (Hlasovanie o vládnom návrhu zákona o kybernetickej bezpečnosti a o zmene a doplnení niektorých zákonov , tlač 763.)
R. Fico, poslanec: (2004-07-06):
Pokiaľ ide o zahraničný výbor, tak strana Smer nepredkladá žiadneho kandidáta. Ďakujem pekne.
Kollár, Boris, predseda NR SR (2021-12-14):
Ďakujem. Pán poslanec Podmanický.
R. Rafaj, poslanec: (2007-09-20):
Ak teda máme niektorí problém s de- a re- a implementáciou, čo za týmito predložkami nasleduje, chcem vás naozaj vzhľadom na tému a medzinárodný dosah a pravdepodobne aj pozornosť, ktorú medzinárodné spoločenstvo pravdepodobne bude mať na naše rokovania, aby sme tie košieľky de-magógie a politickej re-tardácie odložili na inokedy. Už len v úcte k tým, ktorí si to zaslúžia. (Potlesk.)
Žiga, Peter, podpredseda NR SR (2024-04-24):
Pani poslankyňa Bihariová.
P. Paška, predseda NR SR: (2008-05-22):
(Hlasovanie.) 116 prítomných, 77 bolo za, 31 bolo proti, 8 sa zdržalo. Sme v treťom čítaní . Otváram rozpravu. Pán poslanec Urbáni, do rozpravy v treťom čítaní? Dobre, potom. Vyhlasujem rozpravu za skončenú a pán spravodajca, budeme hlasovať.
Kazda, Radovan, poslanec NR SR (2022-06-16):
Pán predseda, dajte, prosím, hlasovať o bode 19 spoločnej správy s odporúčaním gestorského výboru neschváliť.
Grendel, Gábor, poslanec NR SR (2016-05-18):
Ďakujem za slovo. K tomu stabilizovaniu ústavu, čo spomínal pán poslanec Budaj, patrí z môjho pohľadu aj vlastné sídlo Ústavu pamäti národa. Podľa zákona štát musí zabezpečiť ústavu vlastné sídlo. A ako vieme, vlastne od založenia toto štát nie je schopný naplniť, čo sa v minulosti stalo aj predmetom napríklad politickej pomsty po tom, ako vďaka Ústavu pamäti národa a sprístupňovaniu niektorých dokumentov boli zverejnené médiami aj, nazvime to, politicky citlivé dokumenty. V tejto správe spomínate sťahovanie ústavu už ani neviem koľkátykrát, siedmy možno. Bol by som rád, keby v tomto volebnom období sa ústav zastabilizoval aj vďaka vlastnému sídlu, aby sa tieto politické pomsty už v budúcnosti neopakovali. A čo som si ešte všimol v tejto správe, že tam nie je, ak sa nemýlim, ani jeden prípad za minulý rok, ktorý by bol podaný na Generálnu prokuratúru ako podnet na zločiny proti ľudskosti. Či je to tým, že už všetky takéto zmonitorované zločiny boli zmapované a zamietnuté a ústav sa týmto už nezaoberá, alebo z nejakého iného dôvodu, možno by ste nám, pán predseda, mohli potom ozrejmiť. Ďakujem.
Sulík, Richard, predseda NR SR (2011-06-30):
Prosím, hlasujte o návrhu poslanca Vážneho nepokračovať v tomto zákona. (Hlasovanie.) Prítomných 146 poslancov, hlasovalo 67 za, 77 proti, 2 sa zdržali. Tento návrh sme neschválili. Nech sa páči.
Kollár, Boris, doterajší predseda NR SR (2023-10-25):
Ďakujem za oboznámenie s výsledkom hlasovania. Vyhlasujem, že Národná rada Slovenskej republiky zvolila za predsedníčku Výboru Národnej rady pre nezlučiteľnosť funkcií pani poslankyňu Veroniku Remišovú. A prosím teraz pána predsedu mandátového a imunitného výboru a pani predsedníčku výboru pre nezlučiteľnosť funkcií, aby zaujali svoje miesta určené pre predsedov výborov tu v hornom rade. Pokračujeme siedmym bodom programu, ktorým je voľba ďalších členov Mandátového a imunitného výboru Národnej rady Slovenskej republiky a voľba ďalších členov Výboru Národnej rady Slovenskej republiky pre nezlučiteľnosť funkcií . V predchádzajúcich bodoch programu sme si určili počet členov mandátového a imunitného výboru a výboru pre nezlučiteľnosť funkcií vrátane ich predsedov, ktorých sme už zvolili. Je potrebné teda zvoliť ďalších členov týchto výborov tak, aby boli výbory zložené na základe princípu pomerného zastúpenia. Návrh na voľbu ďalších členov týchto výborov je uverejnený ako tlač 5 – nové znenie. Otváram rozpravu o tomto bode programu. Hlási sa niekto z poslancov do rozpravy? Ak nie vyhlasujem rozpravu o tomto bode programu za skončenú. Pristúpime k hlasovaniu o návrhu na voľbu členov Mandátového a imunitného výboru Národnej rady Slovenskej republiky a Výboru Národnej rady Slovenskej republiky pre nezlučiteľnosť funkcií. Chcem pripomenúť všetkým poslancom, že na zvolenie členov výborov Národnej rady je potrebný súhlas nadpolovičnej väčšiny tu prítomných poslancov v sále. Najskôr budeme hlasovať o návrhu na voľbu ďalších členov mandátového a imunitného výboru, ako ho máte v tlači 5. Prosím, prezentujme sa a hlasujeme. (Hlasovanie.) Prítomných 144, za 144. Konštatujem, že Národná rada Slovenskej republiky v nadväznosti na voľbu predsedu Mandátového a imunitného výboru Národnej rady Slovenskej republiky zvolila ďalších členov tohto výboru. Teraz dávam hlasovať o návrhu na voľbu ďalších členov výboru pre nezlučiteľnosť funkcií, ako ho máte v tlači 5. Prosím, prezentujme sa a hlasujeme. (Hlasovanie.) Prítomných 145 poslancov, za 145. Konštatujem, že Národná rada Slovenskej republiky v nadväznosti na voľbu predsedu Výboru Národnej rady Slovenskej republiky pre nezlučiteľnosť funkcií zvolila ďalších členov tohto výboru. Vážené pani poslankyne, páni poslanci, vzhľadom na to, že nasledujúcim bodom programu je návrh Mandátového a imunitného výboru Národnej rady Slovenskej republiky na overenie platnosti voľby poslancov Národnej rady Slovenskej republiky zvolených vo voľbách 30. septembra 2023 a informácia o nastúpení náhradníkov na zaniknuté mandáty poslancov, vyhlasujem 30-minútovú prestávku. Prosím členov mandátového a imunitného výboru, aby sa zišli na svoju ustanovujúcu schôdzu a pripravili návrh uznesenia Národnej rady. Schôdza výboru sa uskutoční v rokovacej miestnosti ústavnoprávneho výboru na tomto poschodí, číslo dverí 150. (Predsedajúci prevzal hovor na internom telefóne.) Prestávka bude 15 minút, dá sa to stihnúť skôr.
Pellegrini, Peter, predseda NR SR (2015-11-11):
Prezentujme sa a hlasujme o návrhu pána spravodajcu prerokovať tento návrh zákona v treťom čítaní ihneď. (Hlasovanie.) Prítomných 136 poslancov, za hlasovalo 129 poslancov, zdržalo sa 7 poslancov. Návrh sme schválili. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Nik sa nehlási do rozpravy. Vyhlasujem rozpravu za skončenú. Pán spravodajca.
Ďuriš Nicholsonová, Lucia, podpredsedníčka NR SR (2018-02-09):
S reakciou na faktické poznámky pán poslanec Krajniak.
Horváth, Zoltán, poslanec NR SR (2011-06-28):
Ďakujem pekne za slovo. Vážený pán predsedajúci, vážení páni ministri, vážené panie poslankyne, páni poslanci, dovoľte mi predniesť spoločnú správu výborov Národnej rady Slovenskej republiky o prerokovaní vládneho návrhu zákona v druhom čítaní. Výbor Národnej rady Slovenskej republiky pre sociálne veci a bývanie ako gestorský výbor k vládnemu návrhu zákona, ktorým sa mení a dopĺňa zákon č. 82/2005 o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 335), vo výboroch Národnej rady Slovenskej republiky v druhom čítaní podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350 o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 435 z 19. mája 2011 pridelila predmetný návrh zákona na prerokovanie týmto výborom Národnej rady Slovenskej republiky: ústavnoprávnemu výboru, výboru pre financie a rozpočet, výboru pre hospodárstvo, výstavbu a dopravu, výboru pre obranu a bezpečnosť a výboru pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť ústavnoprávny výbor, výbor pre financie a rozpočet, výbor pre hospodárstvo, výstavbu a dopravu, výbor pre obranu a bezpečnosť, ako i výbor pre sociálne veci. Výbory Národnej rady Slovenskej republiky, ktoré návrh zákona prerokovali, prijali 28 návrhov, ktoré sú súčasťou spoločnej správy a čítať ich teda nebudem. Gestorský výbor na základe stanovísk výborov k uvedenému návrhu zákona v znení schválených pozmeňujúcich a doplňujúcich návrhov odporúča schváliť. Gestorský výbor odporúča hlasovať o návrhoch IV. časti tejto spoločnej správy nasledovne: spoločne o bodoch 1 až 7, 9 až 28 so stanoviskom gestorského výboru schváliť a bod 8 so stanoviskom gestorského výboru neschváliť. Pán predsedajúci, skončil som, prosím, otvorte rozpravu.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 138 poslancov, za žiadny poslanec, proti 95, zdržalo sa 42, 1 nehlasoval. Uvedený návrh sme neschválili.
Bugár, Béla, podpredseda NR SR (2017-03-23):
Ďakujem pani podpredsedníčke. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Tiborovi Bernaťákovi.
Jurzyca, Eugen, poslanec NR SR (2015-05-15):
Ďakujem. Naozaj faktická, zachytil som, že pán poslanec Hlina hovoril o pokute 6-tisíc, ale mne to vychádza na 66-tisíc, pri opakovanom porušení 160-tisíc a dokonca hrozí aj zrušenie firmy napríklad predajcovi, ktorý nebude schopný dokázať, že nemontoval kazítka do svojho výrobku. Ďakujem.
Hrušovský, Pavol, podpredseda NR SR (2011-09-14):
Pán poslanec Podmanický. Pardon, Rafaj. Pán poslanec Rafaj.
P. Hrušovský, predseda NR SR: (2005-12-07):
(Hlasovanie.) 130 prítomných, 86 za, 11 proti, 32 sa zdržalo, 1 nehlasoval. Návrh sme schválili. Ďalší návrh.
Jurinová, Erika, podpredsedníčka NR SR (2014-11-10):
S reakciou pán poslanec Osuský.
B. Bugár, podpredseda NR SR: (2006-02-03):
Prosím teraz povereného člena výboru pre obranu a bezpečnosť poslanca Ladislava Polku, aby podal informáciu o prerokovaní tohto materiálu vo výboroch. Nech sa páči, pán spravodajca. L. Polka, poslanec: Vážený pán podpredseda, vážený pán minister, dámy a páni, dovoľte, aby som vás informoval o správe výborov Národnej rady Slovenskej republiky o výsledku prerokovania správy o boji proti prejavom násilia, intolerancie a extrémizmu v Slovenskej republike. Predseda Národnej rady Slovenskej republiky svojím rozhodnutím č. 1436 z 9. 12. 2005 pridelil správu Výboru Národnej rady pre verejnú správu, Výboru Národnej rady pre ľudské práva, národnosti a postavenie žien a Výboru Národnej rady pre obranu a bezpečnosť. Zároveň určil Výbor Národnej rady pre obranu a bezpečnosť pripraviť na schôdzu Národnej rady Slovenskej republiky správu o výsledku prerokovania uvedeného materiálu v jednotlivých výboroch a návrh uznesenia Národnej rady. Výsledky prerokovania vo výboroch. Všetky výbory uvedenú správu prerokovali, zobrali ju na vedomie a odporúčajú Národnej rade Slovenskej republiky vziať ju na vedomie. Iné výbory o správe nerokovali. Stanovisko gestorského výboru. Výbor Národnej rady Slovenskej republiky pre obranu a bezpečnosť ako gestorský výbor odporúča Národnej rade Slovenskej republiky prijať návrh na uznesenie, ktoré je súčasťou tejto správy. Ďakujem pekne, pán podpredseda.
Kotleba, Marian, poslanec NR SR (2021-11-12):
Vidíte a už je to tu.
Hrnčiar, Andrej, podpredseda NR SR (2018-06-20):
Takže nech sa páči, pani poslankyňa Zemanová.
Fitz, Peter, poslanec NR SR (2014-01-30):
Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru, výboru pre sociálne veci a výboru pre kultúru a médiá. Ďalej aby za gestorský výbor určila výbor pre kultúru a médiá a že výbory prerokujú návrh zákona do 30 dní a gestorský výbor do 32 dní.
Grendel, Gábor, podpredseda NR SR (2022-06-17):
Pán poslanec Marek Šefčík.
Hrnčiar, Andrej, podpredseda NR SR (2017-10-18):
Dávam slovo spoločnému spravodajcovi z výboru pre zdravotníctvo poslancovi Štefanovi Zelníkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
P. Paška, predseda NR SR: (2007-11-28):
(Hlasovanie.) 140 prítomných, 139 za, 1 sa zdržal. Konštatujem, že sme tieto návrhy prijali.
Jurinová, Erika, podpredsedníčka NR SR (2015-11-12):
Ďakujem, pán minister. Dávam slovo spoločnej spravodajkyni z ústavnoprávneho výboru pani poslankyni Anne Vittekovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
V. Veteška, podpredseda NR SR: (2007-02-01):
Dávam slovo spravodajkyni, ktorú určil navrhnutý gestorský výbor pre ľudské práva, národnosti a postavenie žien pani poslankyni Darine Gabániovej.
Figeľ, Ján, podpredseda NR SR (2013-03-20):
S ďalšou faktickou Martin Fronc.
Vlčan, Samuel, minister pôdohospodárstva a rozvoja vidieka SR (2022-05-25):
Vážený pán predsedajúci, vážená pani poslankyňa, vážení páni poslanci, cieľom predloženého návrhu je viacero zlepšení úpravy zákona o potravinách v znení neskorších predpisov, znižujeme dolnú hranicu pokuty pri opakovanom porušení povinností, za ktoré raz už bola uložená pokuta. Tento zámer vyplýva z potreby zmierniť neprimeranú prísnosť platných ustanovení o tzv. miliónových pokutách. Ďalším cieľom predloženého návrhu je zaviesť predaj potravín po dátume minimálnej trvanlivosti. Zmyslom je, aby sa predchádzalo plytvaniu potravinami, ktoré sú ešte bezpečné a vhodné na ľudskú spotrebu, na základe kompromisu medzi ministerstvami a organizáciami zastupujúcimi obchodníkov musí k predaju potravín po uplynutí ich dátumu minimálnej trvanlivosti predchádzať aspoň ponuka aspoň jednej charitatívnej organizácie, a to len pri predajcovi z predajnou plochou väčšou ako 400 m2. Túto osobitnú ponuku o povinnostiach nie je potrebné realizovať, ak má predajca potravín uzavretú zmluvu s charitatívnou organizáciou, na základe ktorej jej ponúka predmetné potraviny. Potraviny po uplynutí ich dátumu minimálnej trvanlivosti však nebude možné používať ako zložky pri výrobe potravín a pokrmov. Prvoradou podmienkou je ich bezpečnosť. Predložením, predloženým návrhom zákona zároveň dochádza k vypusteniu povinného dodržiavania podielu poľnohospodárskych produktov a potravín vyrobených v Slovenskej republike pri listinnej alebo elektronickej propagácie marketingu, pričom namiesto toho prevádzkovateľ bude povinný uviesť percentuálny podiel slovenských výrobkov z celkovej ponuky v letáku. V predloženom návrhu sa plánovala zaviesť aj definícia pridomového hospodárstva, no po diskusii s výborom pre pôdohospodárstvo a životné prostredie je pravdepodobné, že úprava pridomového hospodárstva sa z návrhu vypustí. A ja doplním, že na ministerstve plánujeme potrebu lepšej úpravy riešiť v iných predpisoch, konkrétne v nariadení vlády upravujúce predaj z dvora. Z rokovaní s poslancami Národnej rady vyplýva rovnako zámer doplniť pozmeňovacím a doplňujúcim návrhom do zákona dôležitú úpravu týkajúcu sa zabezpečenia potravinovej bezpečnosti a získanie prehľadu o skladových zásobách dôležitých poľnohospodárskych a potravinárskych komodít. S týmto zámerom ako predkladateľ návrhu zákona súhlasíme a ďakujem vám, poslancom Národnej rady, za ich pozmeňujúce návrhy, osobitne pánovi poslancovi Feckovi, ktorý predpokladám vystúpi, aj pani poslankyne Halgašovej. Verím, že tieto ich pozmeňujúce návrhy znenie zákona vylepšia. Vážený pán predsedajúci, vážená pani poslankyňa, páni poslanci, vzhľadom na vyššie uvedené si vás dovoľujem požiadať o prerokovanie predloženého návrhu a jeho schválenie. Ďakujem za pozornosť.
Sulík, Richard, predseda NR SR (2011-02-09):
Ďakujem. Páni poslanci, poprosím keby ste mohli venovať pozornosť faktickým poznámkam, a keď už musíte diskutovať, tak diskutovať po tichšie. S poslednou faktickou poznámkou teraz vystúpi pani poslankyňa Dubovcová. Nech sa páči. Páni kolegovia, prosím vás.
Ďuriš Nicholsonová, Lucia, podpredsedníčka NR SR (2017-11-28):
Ďakujeme pekne, pani poslankyňa. Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pani poslankyňa Cigániková, nech sa páči.
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 140, za 78, proti 1, zdržalo sa 61 poslancov. Konštatujem, že návrh sme schválili. Teraz ešte pristúpime, hlasovanie v druhom čítaní o vládnom návrhu zákona o poskytovaní informácií o technickom predpise a o prekážkach voľného pohybu tovaru, tlač 754, 30. bod nášho programu. Pán poslanec Puci, nech sa páči. (Hlasovanie o vládnom návrhu zákona o poskytovaní informácií o technickom predpise a o prekážkach voľného pohybu tovaru a o zmene zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov , tlač 754.)
Laurenčík, Milan, podpredseda NR SR (2021-11-09):
Reagovať na faktickú poznámku bude pán poslanec Milan Potocký, nech sa páči.